Jalandhar er blant de mer kjente byene i Doaba. Byen har den største tettheten av sykehus i Asia. DAVs første ingeniørhøyskole finnes også i Jalandhar, som forøvrig også har den største produksjonen av sportsutstyr i Punjab. Harbhajan Singh, som er en kjent spinnbowler på det indiske cricketlandslaget, kommer også fra denne byen. Andre byer i Doaba er Hoshiarpur, Kapurthala, Nakodar, Nawanshahr, Phagwara og Phillaur, som ligger på grensen mellom Doaba og Malwa.